हार्दिक ने कहा कि हम तो बीजेपी के खिलाफ हैं और अगर उनके प्रोटेस्ट में जाएंगे तो भी भाजपा के खिलाफ ही बोलेंगे. उन्होंने कहा कि बीजेपी की गलत नीति की वजह से अन्ना जी को लोकपाल की जगह किसानों की भी बात करनी पड़ रही है. हार्दिक ने कहा कि मैं किसी राजनीतिक दल से नहीं हूं, लेकिन देश के अंदर आप किसी मुद्दे पर अगर हल निकालना चाहते हैं तो सबको साथ लेकर चलना पड़ता है. चाहे वो पॉलिटिकल आदमी हो या नॉन पॉलिटिकल.